**Te pictez**

*M Horlaci*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mi-atinge-amurgul lacrima din vis,

S-au ofilit salcâmii pe sub gene,

Iar gândul meu un ciob de paradis,

O iarnă grea prin sufletu-mi se-așterne.

Suntem, iubito, bulgări de zăpadă,

Bucăți din gerul inimii sub nea,

Tristețea mea e-a cerului corvoadă;

Să mă-nțeleagă, poate, cineva ?

Mi-atinge-amurgul geana obosită

Sub care-adesea tu ai poposit,

De dragul tău mi-e lacrima sfințită

Și din abis, cândva, am răsărit.

În visul meu mă-ntorc fără regrete

Și viscolit de iarnă-am sa visez,

Nu vreau să las in urma mea secrete.

Cu-aceste versuri, Dragă, te pictez.

M Horlaci 6/10/17